recursal/SuperWikiNEXT-32B huggingface dataset:
**சின்னான் முதலியார்** அல்லது **சின்ன முதலியார்** என்பவர் இராசிபுரம் பகுதியை ஆட்சி செய்தவர் ஆவர். இவரின் காலம் 16ஆம் நூற்றாண்டு என அறியப்படுகிறது. இவர் முருகனின் தீவிர பக்தர் என்பதால் பல சிறு கோவில்களை காட்டியுள்ளார். பல கோவில் திருப்பணிகளை மேற்கொண்டார். திருச்செங்கோடு அர்த்தநாரீஸ்வரர் கோவிலில் இவர் ஒரு மண்டபம் காட்டியுள்ளார்.

இவர் கட்டிய மண்டபத்தை செங்குந்தர் சின்ன முதலியார் மண்டபம் என்று அழைக்கப்படுகிறது. இந்த மண்டபத்தில் யானைமுகப் பிள்ளையார் சிலையும், இவரின் முன்னோரான வீரம்மிக்க நவவீரர்கள் ஒன்பதினர் திருவுருவங்களும் உள்ளது.

16ஆம் நூற்றாண்டில் இயற்றப்பட்ட திருச்செங்கோட்டுத் திருப்பணிமாலை என்னும் நூலில் இவரைப் புகழ்ந்து ஒரு செய்யுள் பாடப்பட்டுள்ளது.

*பாருலகென் கோதைப் பதிப்பேழைக் கல்லாறுகே*

*சீருலவு மண்டபமும் செய்தானே - ஏருலவு. சின்னான்*

*சின்னான் குகனடியான் செங்குந்தன் ராசைவரு*

*மன்னம் புகழபிரா மண்.*

ஆதாரங்கள்
---------

1. ↑   செ. இராசு, Dr. புல்வர் (2012) (in தமிழ்) (ebook). *செங்குந்தர் வரலாறு ஆவணங்கள்*. ஈரோடு: Archive. பக். 357-358. .
2. ↑   முதலியார், சி.கு. நாராயணசாமி (2020) [1942] (in தமிழ்) (ebook). *கொங்கேழ் சிவத்தல வரலாறு திருச்செங்கோடு*. திருச்செங்கோடு: Archive. பக். 38-40. .
3. ↑   நம்பி, எழுக்கரைநாட்டு (2017) [16ஆம் நூற்றாண்டு] (in தமிழ்) (ebook). *திருச்செங்கோட்டுத் திருப்பணிமாலை நூல்*. திருச்செங்கோடு: தமிழ் இணையக் கல்விக்கழகம், தமிழ் நாடு அரசு. பக். 83. .
4. ↑  "காப்பகப்படுத்தப்பட்ட நகல்". 2020-02-17 அன்று மூலம் பரணிடப்பட்டது. 2020-05-17 அன்று பார்க்கப்பட்டது.
5. ↑
**தேசிய புற்றுநோய் விழிப்புணர்வு நாள்** (*National Cancer Awareness Day*) புற்றுநோய் குறித்து இந்தியாவில் விழிப்புணர்வை ஏற்படுத்த தேசிய புற்றுநோய் விழிப்புணர்வு நாள் நவம்பர் மாதம் 7-ஆம் தேதி நாடு முழுவதும் அனுசரிக்கப்படுகிறது. உலகளவில் புகையிலை அதிகம் விற்பனை செய்யப்படும் நாடுகளில் இந்தியா முன்னிலை வகிக்கிறது. அதனால் புற்றுநோயால் பாதிக்கப்படுபவர்களின் எண்ணிக்கையிலும் இந்தியா தொடர்ந்து முன்னிலையில் உள்ளது. ஆனால், இந்தியா போன்ற நாடுகளில் புற்றுநோய் சிகிச்சை பற்றியும், நோயின் தாக்கத்தை பற்றியும் போதிய விழிப்புணர்வு இல்லை. எனவே இந்திய மக்களிடம் விழிப்புணர்வு உண்டாக்கும் நோக்கத்துடன் இந்நாள் அனுசரிக்கப்படுகிறது.

புற்றுநோய்
----------

உடலில் செல்களின் வளர்ச்சி மற்றும் இறப்பினை கட்டுப்படுத்தும் மரபணுக்களில் ஏற்படும் மாற்றங்களால் புற்றுநோய் ஏற்படுகிறது. தேவையற்ற பல புதிய செல்கள் தோன்றுவதாலும், பழைய செல்கள் இறக்காமல் இருந்தாலும், அவை ஒன்று சேர்ந்து புற்றுநோய்க் கட்டியாக மாறலாம். புற்றுநோய் உடலின் மற்ற பகுதிகளுக்கும் பரவும் தன்மை கொண்டதாகும்.

புகைப்பழக்கம் அல்லது மாசு அதிகம் உள்ள காற்றை அதிகம் சுவாசிப்பதாலும் புற்றுநோய் தோன்றுகிறது. புகையிலை, குட்கா, பான்மசாலா போன்றவை உட்கொள்வதால் ஆண்களுக்கு வாய்ப்புற்றுநோய் வருகிறது. கார்சினோசன்கள் எனப்படும் ஒருவகையான புற்றுநோய் ஊக்கிகள்தான் நமது உடம்பில் புற்றுநோய் வருவதற்கு காரணமாக இருக்கின்றன. புகையிலையில் மட்டுமின்றி நாம் அன்றாடம் சாப்பிடும் உணவுப் பொருட்கள் வழியாகவும் இவை உடலுக்குள் நுழைகின்றன. செயற்கை வேதிப்பொருட்களான சோடியம் பென்சோயேட்டு, சோடியம் நைட்ரேட்டு ஆகியவை குழந்தைகளைப் பாதிக்கின்றன. பெரியவர்களுக்கு வயிற்றுப் புற்றுநோய் வரவும் இவை காரணமாகின்றன. மரபுவழி, உணவுப் பழக்கம், வாழ்க்கை முறை உள்ளிட்ட பல காரணிகள் ஒரு கட்டியை சாதாரண கட்டியா அல்லது புற்றுநோய்க்கான கட்டியா என்று தீர்மானிக்கின்றன. ஆரம்ப நிலையில் புற்றுநோய் நோய் கண்டறியப்பட்டால் நோயை குணப்படுத்துவதும், கட்டுப்படுத்துவதும் எளிதாகும். எந்த அளவுக்கு புற்றுநோய் பாதிப்பு, குணப்படுத்தும் சாத்தியம், சிக்கிச்சை பலனளிக்க எவ்வளவு காலமாகும் என்பதையெல்லாம் புற்றுநோயின் காலம்தான் முடிவு செய்யும்.

மேற்கோள்கள்
-----------

1. ↑  "தேசிய புற்றுநோய் விழிப்புணர்வு நாள்". *Hindu Tamil Thisai*. 2022-11-07 அன்று பார்க்கப்பட்டது.
2. ↑  தினத்தந்தி (2021-11-08). "தேசிய புற்றுநோய் விழிப்புணர்வு தினம்". *www.dailythanthi.com*. 2022-11-08 அன்று பார்க்கப்பட்டது.
**முகம்மது அல்-புகாரி** (*முகம்மது இப்னு இஸ்மாஈல் இப்னு இப்றாகீம் இப்னு அல்-முஙீரா இப்னு பர்திஸ்பாஹ் அல்-புகாரீ*, அரபு மொழி: محمد بن اسماعيل بن ابراهيم بن مغيره بن بردزبه بخاری), பொதுவாக **புகாரி** அல்லது **இமாம் புகாரி**, (கிபி 810 - 870), இன்றைய உஸ்பெகிஸ்தானில் உள்ள புகாரா எனும் நகரத்தில் ஹிஜ்ரி 194 ஆம் ஆண்டு (கி.பி.810) ஷவ்வால் மாதம் 13 ஆம் நாள் வெள்ளிக்கிழமை இரவு பிறந்தவர்.

தமது 12ஆவது வயதில் (ஹிஜ்ரி 206இல்) புனித ஹஜ் பயணம் மேற்கொண்டு, ஹதீத் எனும் நபி மொழிகளைத் திரட்டுவதற்காக மக்காவிலிலேயே தங்கி விட்டார்.

மக்கா, மதீனா உள்ளிட்ட ஹிஜாஸ் பகுதியில் ஆறாண்டுகள் தங்கியிருந்த இமாம் புகாரி (ரஹ்) அவர்கள் நபிமொழிகளை அறிந்திருந்தோரிடமிருந்து நேரடியாக அவற்றைக் கேட்டுத் தெரிந்துக் கொள்வதற்காக எகிப்து, சிரியா, ஈராக் முதலான நாடுகளுக்குக் கல்விப் பயணம் மேற்கொண்டார். அன்றைய நபிமொழி அறிவிப்பாளர்களிடமிருந்து அன்னார் கேட்டு மனனம் செய்த ஹதீஸ்கள் பல இலட்சங்களாகும்.

இருப்பினும் நம்பத் தகுந்த வலுவான ஆதாரம் கொண்ட அறிப்பாளர் தொடர் வழியாகக் கிடைத்த நபிமொழிகளை மட்டுமே தமது முதன்மையான நூலாகிய ஸஹீஹ் அல்-புகாரீ என்ற புகழ் மிக்க நூலில் இடம் பெறச் செய்தார். இந்நூலில் இடம் பெறச் செய்வதற்கு அன்னார் தமக்குத் தாமே சில விதிமுறைகளை ஏற்படுத்திக்கொண்டார். இந்த நிபந்தனைகளுக்குட்பட்டு இந்நூலில் அன்னார் இடம்பெறச் செய்திருக்கும் ஹதீஸ்களின் எண்ணிக்கை 7563.

இமாம் புகாரி எழுதிய பிற நூல்கள்
-------------------------------

* அல்-அதபுல் முஃப்ரத்
* அத்-தாரீகுல் கபீர்
* அத்-தாரீஸ் ஸஃகீர்
* அல்-முஸ்னதுல் கபீர்
* அத்-தஃப்சீரல் கபீர்
* அல்-மப்சத்
* அல்-ஹிபா
* அல்-வஹ்தான்
* அல்-இலல்.

இமாம் புகாரி ஹிஜ்ரி 256 (கி.பி. 870) ஷவ்வால் மாதம் முதலாம் நாள் சனிக்கிழமை இரவு சமர்க்கந்து (கர்க்கந்த் ரஷ்யா) நகரில் தமது 62 ஆவது வயதில் மறைந்தார்.
**உருது மொழி பாதுகாப்பு இயக்கம் (Save Urdu Movemen )** இந்தியா மற்றும் பாகித்தான் ஆகிய இரு நாடுகளிலும் காணப்படுகிறது. இந்தியாவில், நாட்டின் பல்வேறு மாநிலங்களில் உள்ள மாநில அளவிலான அலகுகளால் குறிப்பிடப்படுகிறது. பாக்கித்தானில் உருது நாட்டின் தேசிய மொழியாக பாதுகாக்கப்படுவதை உறுதிசெய்ய இந்த இயக்கம் அர்ப்பணிக்கப்பட்டுள்ளது. குறிப்பாக பள்ளிகளில் உருது கல்வியை பாதுகாக்க வேண்டும் என்று வாதிடுகிறது.

இந்தியா
-------

### இயக்கமும் இந்திரா காந்தியும்

முன்னாள் இந்தியப் பிரதமர் இந்திரா காந்தி, உருது மொழி பாதுகாப்பு இயக்கத்தின் பிரதிநிதிகளுடன் நீண்ட கால மற்றும் பயனுள்ள தொடர்புகள் கொண்டிருந்தார். இயக்கத்தினர் இவரை அடிக்கடி அணுகினர். இந்தியாவில் உருது தொடர்பான சில குறைகளை நிவர்த்தி செய்ய முயன்றார். 

### உருது பாதுகாப்பு இயக்கத்தின் செயல்பாடுகள்

இந்தியாவின் பல மாநிலங்களில் உருது மொழி பாரபட்சமாக நடத்தப்படுவதை இந்த அமைப்பு சுட்டிக்காட்டியுள்ளது. உத்திரப்பிரதேசத்தில் அலுவல் மொழியாக இருந்த போதிலும், உருது இப்போது அரசு அலுவலகங்களில் முற்றிலும் இல்லை என்பது போன்ற ஒரு தெளிவான உதாரணம் எடுத்துக்காட்டப்பட்டது. கடந்த 14 ஆண்டுகளாக உருது ஆசிரியர்கள் நியமிக்கப்படாததால், உருது கற்பித்தல் தேக்க நிலையில் உள்ளது என்றும் சுட்டிக்காட்டியது. உத்தரப் பிரதேசத்தில் உள்ள உருது மொழி பாதுகாப்பு இயக்க மாநிலப் பிரிவின் பொதுச் செயலாளர் இர்சாத் அகமது வெளியிட்டுள்ள செய்திக்குறிப்பில் இந்தத் தகவல்கள் அனைத்தும் அளிக்கப்பட்டுள்ளன.

பாக்கித்தான்
------------

### சிந்து அரசுடன் விரிசல்

உருது பாதுகாப்பு இயக்க அமைப்பு குறிப்பாக சிந்துவில் சிக்கலான நடவடிக்கையை கொண்டிருந்தது, சிந்து அரசாங்கம் உருது மொழிக்கு பதிலாக சிந்தியை ஊக்குவிக்க முயன்றது. 11ஆம் வகுப்பில் மாணவர்களுக்குக் கற்பிக்கப்படும் உருது மொழியின் 100 மதிப்பெண் தாளைக் குறைத்து சிந்தியைக் கட்டாயப் பாடமாக ஊக்குவிக்கும் வகையில் *சிந்தி மொழியை ஊக்குவிக்கும்* திட்டம் சிந்து அரசாங்கத்தால் அறிமுகப்படுத்தப்பட்டது. உருது மொழி பாதுகாப்பு இயக்கம், பள்ளிகளில் மாணவர்களுக்கு உருது மற்றும் சிந்தி மொழியை அர்த்தமுள்ள முறையில் கற்பிக்க முயற்சிகள் மேற்கொள்ளப்பட வேண்டும் என்று வலியுறுத்தியது. மாணவர்கள் அன்றாட வாழ்வில் மொழியையும் அதன் பயன்பாடுகளையும் கணிசமாகப் புரிந்துகொள்ளும் வகையில் கல்வித் திட்டம் வேண்டும் என்று கூறியது. இடைநிலை மட்டத்தில் மாணவர்களுக்கு சிந்தி அல்லது உருதுமொழியை திணிக்க அரசு முயற்சிக்கக் கூடாது போன்றவற்றை இயக்கம் வலியுறுத்தியது.

மேற்கோள்கள்
-----------

1. ↑  "Urdu, second official language, absent from offices". 23 April 2014 அன்று பார்க்கப்பட்டது.
2. ↑  "Home Newspaper Karachi KARACHI: Teachers oppose decision on language subject". Dawn Newspaper. 23 April 2014 அன்று பார்க்கப்பட்டது.
**மூன்றாம் அலெக்சாந்தர்** (*Alexander III*) அல்லது "அலெக்சாந்தர் அலெக்சாந்திரொவிச் ரொமானொவ்" (*Alexander Alexandrovich Romanov*, உருசியம்: Алекса́ндр Алекса́ндрович Рома́нов, 10 மார்ச் 1845 – 1 நவம்பர் 1894) என்பவர் உருசியா, போலந்து ஆகியவற்றின் பேரரசராகவும், பின்லாந்தின் இளவரசராகவும், 13 மார்ச் [யூ.நா. 1 மார்ச்] 1881 முதல் 20 அக்டோபர் [யூ.நா. 8 அக்டோபர்] 1894 இல் இறக்கும் வரை பதவியில் இருந்தவர். இவர் பெரும் பழமைவாதியாக இருந்தார். அவரது தந்தை இரண்டாம் அலெக்சாந்தர் கொண்டு வந்த பல சீர்திருத்த நடவடிக்கைகளை இல்லாதொழித்தார். இவரது காலத்தில் உருசியப் பேரரசு எவ்வித பெரும் போரிலும் பங்கு கொள்ளவில்லை. இதனால் இவர் "அமைதி காப்பவர்" என அழைக்கப்பட்டார்.

ஆட்சி, 1881–1894
----------------

1881 மார்ச் 13 இல் அலெக்சாந்தரின் தந்தை பேரரசர் இரண்டாம் அலெக்சாந்தர் நரோத்னயா வோல்யா என்ற தீவிரவாத இயக்கத்தினரால் படுகொலை செய்யப்பட்டதை அடுத்து இவர் மூன்றாம் அலெக்சாந்தர் என்ற பதவிப் பெயருடன் 1881 மார்ச் 13 இல் உருசியப் பேரரசராக அறிவிக்கப்பட்டார். இவரும் மனைவி மரியா பியோதொரொவ்னாவும் அதிகாரபூர்வமாக 1883 மே 27 இல் முடி சூடிக் கொண்டார்கள்.

இறப்பு
------

மூன்றாம் அலெக்சாந்தர், மனைவி மரியா, மற்றும் பிள்ளைகள், 1888
1894 ஆம் ஆண்டில், மூன்றாம் அலெக்சாந்தர் தீர்க்க முடியாத சிறுநீரகக் கோளாறு காரணமாக சுகவீனமுற நேரிட்டது. மரியாவின் உறவினரும், கிரேக்க அரசியுமான ஒல்கா தனது கோர்ஃபு என்ற தீவில் உள்ள மாளிகையில் அலெக்சாந்தரைத் தங்க வருமாறு அழைத்தார். இடம் மாற்றம் அவரைக் குணமாக்கும் என்ற நம்பிக்கையில் அவரும் குடும்பத்தினருடன் அங்கு செல்லும் வழியில் கிரிமியாவைத் தாண்டி அவரால் செல்லுவதறேகு அவரது நிலை இடம் கொடுக்கவில்லை. கிரிமியாவில் உள்ள லிவாதியா அரண்மனையில் மனைவியின் மடியில் 1 நவம்பர் [யூ.நா. 20 அக்டோபர்] 1894 இல் த்னது 49 வது வயதில் இறந்தார். இவருக்குப் பின்னர் இவரது மூத்த மகன் இளவரசர் நிக்கொலாசு இரண்டாம் நிக்கொலாசு என்ற பதவிப் பெயரில் உருசியப் பேரரசராக முடி சூடிக் கொண்டார். அலெக்சாந்தரின் உடல் 1894 நவம்பர் 18 இல் சென் பீட்டர்ஸ்பேர்க்கில் உள்ள பீட்டர், பவுல் தேவாலயத்தில் அடக்கம் செய்யப்பட்டது.

மேற்கோள்கள்
-----------

1. ↑  King, Greg *The Court of the Last Tsar: Pomp, Power and Pageantry in the Reign of Nicholas II* (John Wiley & Sons, 2006) p. 325

வெளி இணைப்புகள்
---------------

விக்கிமீடியா பொதுவகத்தில்,  
 ***மூன்றாம் அலெக்சாந்தர்***   
என்பதின் ஊடகங்கள் உள்ளன. 

* A short biography பரணிடப்பட்டது 2005-04-07 at the வந்தவழி இயந்திரம்
* FindAGrave 'Alexander III Alexandrovich'
* யூடியூபில் Romanovs. The eighth film. Alexander III; Nicholas II. – Historical reconstruction "The Romanovs". StarMedia. Babich-Design(Russia, 2013)
1992-ல் ஒரு வீட்டில் தோன்றிய பெண்ணின் மங்கலான முகம்
**பெல்மேஷ் முகங்கள்** (*Bélmez Faces*) என்பது வீட்டின் சுவரிலும் தரையிலும் மனித முகங்கள் தானாகவே தோன்றி தானாகவே மறைவது என்று சிலரால் நம்பப்படும் நிகழ்வு ஆகும். இந்த நிகழ்வு ஸ்பெயின் நாட்டில் பெல்மேஷ் என்ற கிராமத்தில் நடந்துள்ளது.

வரலாறு
------

20-ஆம் நூற்றாண்டில் முதன்முதலாக 1971-ம் ஆண்டு ஆகஸ்ட் மாதம் 23-ஆம் தேதி, பெல்மேஷ் கிராமத்தில் கல்லீ ரியல் (Calle Real) என்னும் தெருவில் அமைந்த 5ஆம் நம்பர் வீட்டில் வசித்து வந்த பெண்மணியான மரியா கொமேஷ் (Maria Gomez) சமையலறையில் சமைத்துக் கொண்டிருந்த பொழுது, சமையலறையின் நிலப்பகுதியில் ஒரு பெண்ணின் உருவம் தோன்றியுள்ளது. இதைத் தொடர்ந்து அடுத்த நாள், அதற்கு அடுத்தநாள்
என்று வீடு முழுவதும் முகங்கள் தோன்றியது. இதனால் இந்த மர்மச் சம்பவத்திற்கு பெல்மேசு முகங்கள்(The Faces of Belmez) என்ற பெயர் வந்தது. ஆண்கள், பெண்கள் ஆகிய இரண்டு முகங்களும் மாறி மாறித் தோன்றின.

ஆதாரங்கள்
---------

1. ↑  Psychic and Paranormal
2. ↑  Tort, César (1995). "Bélmez Faces Turned Out to Be Suspiciously Picture-like Images". *Skeptical Inquirer*. 19 **(2)** (Mar/Apr): 4.

வெளி இணைப்புகள்
---------------

* "விடுவிக்கப்படாத மர்மங்கள்"
* "பெல்மேஷ் முகங்கள் – விடுவிக்கப்படாத மர்மம்" பரணிடப்பட்டது 2014-05-02 at the வந்தவழி இயந்திரம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Eucalyptus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வானவில் மரம்** (*Eucalyptus deglupta*) என்பது யூகலிப்டஸ் எனப்படும் தைலமரமாகும். மின்டனோ பசை அல்லது வானவில் பசை என அழைக்கப்படும் ஒரு வித பல வண்ணப்பசை போன்ற திரவம் வெளிப்படுவதால் இவை இவ்வாறு அழைக்கப்படுகின்றன. இந்தோனேசியாவைத் தாயகமாகக் கொண்ட இம்மரங்கள் பப்புவா நியூகினியா, பிலிப்பைன்சு ஆகிய நாடுகளிலும் காணப்படும் தைலமரத்தின் வகையாகும். இவை பெரும்பாலும் மழைக்காடுகளில் காணப்படும். வட அரைக்கோளங்களில் அரிதாகி வரும் எழுநூறு வகைத் தைல மரங்களில் நான்கு வகையான இனங்கள் வானவில் மர இனங்களாகும். இவை ஆஸ்திரேலியாவில் காணப்படுவதில்லை. இம்மரங்கள் பலவண்ணங்களில் குறிப்பாக நீலம், ஊதா, ஆரஞ்சு மற்றும் பழுப்பு வண்ணங்களில் காணப்படுகின்றன.

மரத்தின் முதுமைக்கு ஏற்ப புதுப்புது வண்ணங்களில் ஜொலிக்கும் இந்த மரங்கள், பெரும்பாலும் சிவப்பு, பச்சை, இளஞ்சிவப்பு, மஞ்சள், வெள்ளை நிறங்களில் பளிச்சிடுகின்றன. வெப்ப மண்டலங்களில் பச்சை, காபி நிறத்துடன் காட்சியளிப்பவை, மழைக்காலங்களில் வர்ணஜாலம் காட்டுகின்றன.

மேற்கோள்கள்
-----------

விக்கிமீடியா பொதுவகத்தில்,  
 ****Eucalyptus deglupta****   
என்பதின் ஊடகங்கள் உள்ளன. 


1. 1 2  வார்ப்புரு:WCSP
2. ↑  "UFEI – SelecTree: A Tree Selection Guide". *selectree.calpoly.edu* (ஆங்கிலம்). 2018-04-29 அன்று பார்க்கப்பட்டது.
3. ↑  "Rainbow Gums". *Double Helix*. CSIRO. 8 August 2017 அன்று பார்க்கப்பட்டது.
Pakistani singer (died 2019)வார்ப்புரு:SHORTDESC:Pakistani singer (died 2019)

**ஜெப்-உன்-நிசா**( சிந்தி : زيب النساءُ; இறப்பு: 19 டிசம்பர் 2019) பாகிஸ்தானின் சிந்தி நாட்டுப்புற பாடகர் ஆவார். 1960கள் முதல் 1990கள் வரையிலான காலகட்டத்தில் சிந்துவின் முன்னணி பெண் பாடகர்களில் ஒருவராக இருந்தார்.  ரேடியோ பாகிஸ்தான் ஹைதராபாத் மூலம் பதிவு செய்யப்பட்ட நூற்றுக்கணக்கான சூஃபி பாடல்களை அவர் பாடியுள்ளார்.

ஆரம்ப வாழ்க்கை மற்றும் குழந்தை பருவம்
-------------------------------------

ஜெப்-உன்-நிசா நவாப்ஷா சிந்துவில் பச்சு ஷைய்க்கின் வீட்டில் பிறந்தார்.  அவரது உண்மையான பெயர் கைம் கதூன். அவர் ஒரு பாடகர்கள் குடும்பததையோ அல்லது இசைக்கலைஞர்களின் குடும்பத்தையோ சேர்ந்தவர் அல்ல. இருப்பினும், அவரது தாயார் உள்ளூர் திருமண விழாக்கள் மற்றும் சமூகக் கூட்டங்களில் பாடுபவராவார்.

பாடும் தொழில்
-------------

ஜெப்-உன்-நிசா தனது பாடும் வாழ்க்கையை 1958 இல் ரேடியோ பாகிஸ்தான் ஹைதராபாத்திலிருந்து தொடங்கினார். புகழ்பெற்ற சிந்தி பாடகர் முஹம்மது ஜுமானிடம் இசைப் பாடங்களைக் கற்றார்.  ரேடியோ பாகிஸ்தான் சூஃபி கவிஞர்களின் பல பாடல்களை அவரது குரலில் பதிவு செய்தது. அந்த சூஃபி கவிஞர்களில் ஷா அப்துல் லத்தீஃப் பிடாய், சச்சல் சர்மஸ்த், மிஸ்ரி ஷா, மந்தர் ஃபக்கீர், புதால் ஃபக்கீர் மற்றும் பலர் அடங்குவர். அவர் பாடிய பாடல்களின் செழுமையான தொகுப்பு ரேடியோ பாகிஸ்தானின் இசை நூலகத்தில் உள்ளது. சிந்தியில் "செஹ்ரா" அல்லது "லாடா" என்று அழைக்கப்படும் திருமணப் பாடல்களுக்காகவும் அவர் பிரபலமானார். பிரபல பெண் பாடகர்களான ஜரீனா பலோச், அமினா மற்றும் ரூபினா குரேஷி ஆகியோருடன் திருமணப் பாடல்களைப் பதிவு செய்தார். உஸ்தாத் முஹம்மது ஜுமான் மற்றும் உஸ்தாத் முஹம்மது யூசுப் ஆகியோருடன் அவர் பாடிய பாடல்களும் மிகவும் பிரபலமானவை. பாக்கிஸ்தான் தொலைக்காட்சி மையம்-கராச்சி மற்ற பெண் பாடகர்களுடன் இணைத்து 50 க்கும் மேற்பட்ட பாடல்களை இவரது குரலில் பதிவு செய்தது.

இறப்பு
------

ஜெப்-உன்-நிசா 19 டிசம்பர் 2019 அன்று நவாப்ஷாவில் இறந்தார்.  அவரது ஐந்து மகள்கள் மற்றும் இரண்டு மகன்களில், சமினா கன்வால் என்ற ஒரு மகள் மட்டுமே பாடகியாக உள்ளார்.

மேற்கோள்கள்
-----------

1. 1 2  سنڌ جي لوڪ فنڪاره زيب النساءِ ڪافي عرصو بيمار رهڻ بعد نوابشاهه ۾ ۸۰ سالن جي ڄمار ۾ لاڏاڻو ڪري وئي, Daily Panhinji Akhbar, 19 December 2019.
2. 1 2 3  لوڪ گيتن جي راڻي زيب النساءِ لاڏاڻو ڪري وئي، روزاني سنڌيار، 20 ڊسمبر 2019, Daily Sindhyar.
3. ↑  Zub-un-Nissa (in Sindhi), Sindhi Wikipedia
4. ↑  زيب النساءِ گمناميءَ ۾ گذاري ويل سھرا لاڏا ڳائيندڙ ھڪ لوڪ گائڪا, Daily Kawish, Hyderabad, 21 December 2019.
5. ↑  ٰمصطفيٰ ملاح: خوبصورت آواز جي مالڪ گائڪا زيب النساء اسان کان وڇڙي وئي، روزاني ڪاوش، 21 ڊسمبر 2019, Daily Kawish, Hyderabad.
**ஜெப்ரி போர்ட்** (பெப்ரவரி 16, 1968) என்பவர் அமெரிக்க நாட்டு திரைப்படத் தொகுப்பாளர் ஆவார். இவர் சிறந்த திரைப்படத் தொகுப்பாளருக்கான ஏ.சி.இ எடி விருதுக்கு 'தி பேமிலி ஸ்டோன்' என்ற திரைப்படத்திற்கும், 'ஒன் அவர் போட்டோ' என்ற படத்துக்காக கோல்டன் சேட்டிலைட் விருதுக்கும் பரிந்துரைக்கப்பட்டார். இவருக்கு தான் நடிகர் ராபர்ட் டவுனி ஜூனியர் கூறிய "மற்றும் நான் ... அயர்ன் மேன்!" என்ற வசனம் அவெஞ்சர்ஸ்: எண்ட்கேம் என்ற திரைப்படத்தில் இருந்து சேர்க்கும் யோசனை வந்தது

இவர் மார்வெல் திரைப் பிரபஞ்ச மீநாயகன் படங்களான கேப்டன் அமெரிக்கா: முதல் அவெஞ்சர் (2011), தி அவெஞ்சர்ஸ் (2012), அயன் மேன் 3 (2013), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களுக்கு படத்தொகுப்பு செய்துள்ளார்.

மேற்கோள்கள்
-----------

1. ↑  Jeffrey Ford - Awards
2. ↑  *Quotes from "Avengers: Endgame"*, 2019-07-28
3. ↑  Endgame Writers, Russo Bros & Anthony Mackie Reveal Deleted Scene, Surprises & Decapitated Cap Idea, July 22, 2019, July 28, 2019 அன்று பார்க்கப்பட்டது

வெளி இணைப்புகள்
---------------

* ஐ.எம்.டி.பி இணையத்தளத்தில் Jeffrey Ford
**தமிழ்நாடு அரசு ஊழியர் நடத்தை விதிகள்** (Tamilnadu Government Servants` Conduct Rules) என்பது தமிழ்நாடு அரசு மற்றும் அரசு சார்ந்த நிறுவனங்களில் பணிபுரியும் ஊழியர்கள், ஆசிரியர்கள், சீருடை பணியாளர்கள் மற்றும் அரசு உதவி பெறும் கல்விக்கூட ஆசிரியர்கள் மற்றும், ஊழியர்களின் சட்ட பூர்வமான குடும்ப உறுப்பினர்களை வகைப்படுத்தல், அசையும் மற்றும் அசையா சொத்துகள் வாங்குதல் மற்றும் விற்பனை செய்தல், கூட்டுறவு சங்கங்களில் பங்கேற்றல், அரசு தொடர்பற்ற தனிப்பட்ட தொழில் அல்லது வேலை செய்தல், ஏலச் சீட்டு கட்டுதல், வரதட்சனை, கொடை, பரிசுகள் வாங்குதல், பணியில் இருக்கும் போது உயர்கல்வி பயிலல், வெளிநாடுகளுக்குச் செல்ல கடவுச் சீட்டு வாங்குதல்,. அலுவல் நேரங்களில் ஆர்ப்பாட்டம் (Demonstration) செய்தல், சங்க சந்தா வசூலித்தல், முதலீடுகள் செய்தல் மற்றும் கடன் வாங்குதல்; கொடுத்தல், வேலை நிறுத்தத்தில் பங்கெடுத்தல், அரசியல் கட்சியில் சேர்தல் மற்றும் தேர்தலில் பங்கெடுத்தல், சாதி சங்கங்களில் உறுப்பினராதல், இருதார திருமனம் புரிதல், பாலியல் வன்கொடுமையில் ஈடுபடல், போதைதரும் மருந்துகள்/பானங்கள் அருந்துதல், அரசியல் கட்சிகள் மற்றும் இந்திய இறையாண்மைக்கு எதிரான இயக்கங்களில் நேரடியாகவோ அல்லது மறைமுகமாகவோ பங்கெடுத்தல் போன்றவைகள் குறித்தான நடத்தை விதிகள் விரிவாக அரசு ஊழியர்கள், ஆசிரியர்கள் மற்றும் சீருடை பணியாளர்களுக்கு அறிவுறுத்தப்படுகிறது.. 

* மாநில அரசிடம் ஊதியம் பெறும் சட்ட சபை உறுப்பினர்களும், அமைச்சர்களும், வாரியத்தலைவர்களும் அரசு ஊழியர்கள் ஆவார். எனவே இவர்களும் தமிழ்நாடு அரசு ஊழியர் நடத்தை விதிகளுக்கு உட்பட்டவர்களே.

அரசுக்கு சமர்ப்பிக்க வேண்டிய அறிக்கைகள்
---------------------------------------

அரசு ஊழியர்கள் தங்களின் அசையும்; அசையாச் சொத்துகள், நகைகள், செலுத்திய காப்பீட்டு கட்டணங்கள், வங்கி வைப்புகள், சேமநல நிதி (Provident Fund), கடன்களும் பொறுப்புகளும் (Loans and Liabilities) குறித்தான முழு விவரங்கள், முதன் முதலில் அரசுப் பணியில் சேர்ந்தவுடனும், பின் ஐந்து ஆண்டுகளுக்கு ஒரு முறையும், பின் அரசுப் பணியிலிருந்து ஓய்வு பெறுவதற்கு ஒராண்டு முன்னரும் குறிப்பிட்ட படிவங்களில் தங்களது சொத்து-பொறுப்பு பட்டியல்களை (Assets and Liabilities Statements) அரசுக்கு சமர்ப்பிக்க வேண்டும்..

தண்டனைகள்
---------

அரசு ஊழியர் நடத்தை விதிகளை மீறி செயல்படும் ஊழியர்கள் மீது துறை சார்ந்த (Departmental Action) நடவடிக்கை எடுத்து உரிய தண்டனைகள் வழங்கப்படும்.

மேற்கோள்கள்
-----------

1. ↑   பரணிடப்பட்டது 2014-10-21 at the வந்தவழி இயந்திரம் THE TAMIL NADU GOVERNMENT SERVANTS' CONDUCT RULES, 1973 (Corrected Upto 9th March, 2010) பார்க்க: பக்கம் 37
2. ↑   பரணிடப்பட்டது 2014-10-21 at the வந்தவழி இயந்திரம் THE TAMIL NADU GOVERNMENT SERVANTS' CONDUCT RULES, 1973 (Corrected Upto 9th March, 2010)
3. ↑   பரணிடப்பட்டது 2014-10-21 at the வந்தவழி இயந்திரம் THE TAMIL NADU GOVERNMENT SERVANTS' CONDUCT RULES, 1973 (Corrected Upto 9th March, 2010) - பார்க்க: பக்கம் 29 முதல் 36 முடிய

வெளி இணைப்புகள்
---------------

* அரசு ஊழியர்கள் நடத்தை விதிகள் பரணிடப்பட்டது 2016-02-14 at the வந்தவழி இயந்திரம்

இதனையும் காண்க
--------------

* பணிக்கொடை (தமிழ்நாடு அரசு)
* குடும்ப ஓய்வூதியம் (இந்தியா)
* ஓய்வூதியர்
* ஓய்வூதியர் குடும்ப பாதுகாப்பு நிதி
* தமிழ்நாடு அரசு ஊழியர்களை வகைப்படுத்தல்
**பழமார்நேரி சுந்தரேஸ்வரர் சுவாமி கோயில்** தமிழ்நாட்டில் தஞ்சாவூர் மாவட்டம், பழமார்நேரி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுந்தரேஸ்வரர் சுவாமி, அபிராமி அம்பாள் சன்னதிகளும், விநாயகர், சுப்ரமணியர், நவக்கிரகம். உபசன்னதிகளும் உள்ளன. இக்கோயிலில் மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி மூன்று காலப் பூசைகள் நடக்கின்றன. மார்கழி மாதம் திருவாதிரை புறப்பாடு முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**3,3'-டைகுளோரோபென்சிடின்** (*3,3'-Dichlorobenzidine*) என்பது (C6H3Cl(NH2))2 அல்லது C12H10Cl2N2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தூய்மையான நிலையில் இச்சேர்மம் வெளிர் மஞ்சள் நிறத்துடன் காணப்படுகிறது. வர்த்தக மாதிரி உப்புகள் பெரும்பாலும் வண்ணங்களாகக் காணப்படுகின்றன. அரிதாக இச்சேர்மம் தண்ணீரில் கரைகிறது. ஈரமுள்ள ஒரு பசையாக பெரும்பாலும் இது வழங்கப்படுகிறது. அச்சு மைகள் தயாரிக்கப் பயன்படும் டையரைலைடு மஞ்சள் எனப்படும் ஈரரைலைடு மஞ்சள் என்ற சாயத்தைத் தயாரிப்பதற்கு 3,3'-டைகுளோரோபென்சிடின் சேர்மம் பரவலாகப் பயன்படுத்தப்படுகிறது. புற்றுநோய் அச்சம் காரணமாக சாயங்கள் தயாரிக்கும் தொழிலில் இச்சேர்மத்தைப் பயன்படுத்துவது கைவிடப்பட்டுள்ளது.

தயாரிப்பு
---------

நைட்ரோகுளோரோபென்சீன் சேர்மத்திலிருந்து இரண்டு படிநிலைகளில் 3,3'-டைகுளோரோபென்சிடின் தயாரிக்கப்படுகிறது. முதல் படிநிலையில் காரத்திலுள்ள துத்தநாகத்தைப் பயன்படுத்தி ஒடுக்கவினை நிகழ்த்தி 3,3'-டைகுளோரோடைபீனைலைதரசீன் என்ற இடைநிலை சேர்மம் தயாரிக்கப்படுகிறது. இவ்விடைநிலை பென்சிடின் மறுசீரமைப்பு வினைக்கு உட்பட்டு 3,3'-டைகுளோரோபென்சிடின் சேர்மத்தைத் தருகிறது .

வினைகள்
-------

3,3'-டைகுளோரோபென்சிடினின் நீரிய கரைசல் ஒளியினால் தரங்குறைந்து மோனோகுளோரோ வழிப்பெறுதியைக் கொடுக்கிறது. இது குளோரினேற்றத்திற்கு உட்பட்டு டெட்ராகுளோரோ வழிப்பெறுதியைத் தருகிறது.

3,3'-டைகுளோரோபென்சிடினின் மிகப்பரவலாகப் பயன்படுத்தப்படும் வினை ஈரசோனியமாக்கல் வினையாகும். இந்த பிசு(ஈரசோ) இடைநிலை பின்னர் பிணைப்பு வினைக்கு உட்பட்டு அசிட்டோ அசிட்டைலமினோபென்சீன் (CH3C(O)CH2C(O)NHAr) வழிப்பெறுதிகளைக் கொடுக்கிறது. இவ்வழிமுறையில் மஞ்சள் சாயம் 12, மஞ்சள் சாயம் 13, மஞ்சள் சாயம் 14, மஞ்சள் சாயம் 17, மஞ்சள் சாயம் 83 போன்ற வர்த்தக முறை மஞ்சள் சாயங்கள் உற்பத்தி செய்யப்படுகின்றன

வர்த்தக முக்கியத்துவமிக்க டையரைலைடு சாயம் எனப்படும் மஞ்சள் சாயம் 12. ஈரசோனியம் வழிப்பெறுதியான 3,3'-டைகுளோரோபென்சிடின் சேர்மத்திலிருந்து தயாரிக்கப்படுகிறது.

முற்காப்பு
----------

3,3'-டைகுளோரோபென்சிடின் சேர்மம் புற்று நோயை உருவாக்கும் வேதிச்சேர்ம்மாகக் கருதப்படுகிறது. 
விலங்குகளில் புற்றுநோய் கட்டிகள் உருவாக்கும் நிகழ்வை இச்சேர்ம்ம் அதிகரிப்பதாகக் கூறப்படுகிறது. ஏனெனில் பென்சிடின் என்ற புற்றுநோய் ஊக்கியுடன் கட்டமைப்பு ரீதியாக இது ஒத்துள்ளது. மனிதர்களிலும் சிறுநீர்ப்பை புற்றுநோயை ஏற்படுத்துவதில் இதேபோன்ற வழிமுறையை இச்சேர்ம்ம் பகிர்ந்து கொள்ளலாம் என நம்பப்படுகிறது .

மேற்கோள்கள்
-----------

1. 1 2  Dichlorobenzidine - Compound Summary, PubChem.
2. 1 2 3 4 5  "NIOSH Pocket Guide to Chemical Hazards #0191". National Institute for Occupational Safety and Health (NIOSH).
3. 1 2  Schwenecke, H. (2005). "Benzidine and Benzidine Derivatives". *Ullmann’s Encyclopedia of Industrial Chemistry*.  Wiley-VCH. DOI:10.1002/14356007.a03\_539.
4. 1 2  "3, 3'-Dichlorobenzidine". U.S. Environmental Protection Agency, Integrated Risk Information System. 7 March 2011. Accessed 3 May 2011.

புற இணைப்புகள்
--------------

* Spectrum Laboratories Chemical Fact Sheet பரணிடப்பட்டது 2009-01-03 at the வந்தவழி இயந்திரம்
* CDC - NIOSH Pocket Guide to Chemical Hazards
**பெல்லா மையம்**  (Bella Center,abbreviated **BC**) டென்மார்க்கின் கோபனாவன் நகரில் அமைந்துள்ள ஸ்காண்டிநேவியாவின் மிகப்பெரும் கண்காட்சி மற்றும் கூட்டரங்கு மையமாகும்.கோபனாவன் விமானநிலையத்திற்கும் நகரமையத்திற்கும் இடையே ஒரேஸ்டாட் என்னுமிடத்தில் 20,000 நபர்கள் பங்கேற்கக்கூடிய அளவில் 121.800 சதுரமீட்டர் உள்ளரங்க பரப்பு கொண்டுள்ளது.

இங்கு நடைபெறும் வழமையான நிகழ்வுகளில் கோபனாவன் பன்னாட்டு அலங்கார கண்காட்சி மற்றும் கோபனாவன் வடிவ நிகழ்வு (CODE)அடங்கும்.

வசதிகள்
-------

பெல்லா மையத்தில் உள்ள வசதிகளில் சில: 

* மாநாடு அரங்கம், மூன்று பிரிவுகளாக தடுக்கப்படக்கூடியது(4,200 நபர்கள)
* 4 மேடையரங்கங்கள், 310-930 நபர்கள் பங்கேற்க வல்லது
* 63 மாற்றக்கூடிய கூட்ட அறைகள் (2 முதல்-400 நபர் வரை)
* விருந்துகள்,வரவேற்புகள்,நடன விழாக்கள் நடத்தக்கூடிய மைய அரங்கம்.
* மாநாடு மற்றும் கண்காட்சிகளுக்கு பயன்படக்கூடிய பல்வேறு அரங்கங்கள்
* அஞ்சலகம், பலசரக்கு மற்றும் மலர்செண்டு கடைகள் கொண்ட சந்தையிடம்

### பெல்லா விடுதி

814-அறைகள் கொண்ட **பெல்லா விடுதி** கட்டப்பட்டு வருகிறது.நான்கு நட்சத்திர மதிப்பு பெறும் இவ்விடுதியில் 100 சிறப்பறைகள் உட்பட 814 அறைகளும் 32 கூட்ட அறைகளும்,3 உணவகங்களும்,ஒர் மதுவகமும் உடல்நல மையமும் அமைந்திருக்கும்.முதற்கட்ட வேலை 2011 இளவேனில் காலத்தில் முடிவடையும் என எதிர்பார்க்கப்படுகிறது

மேற்கோள்கள்
-----------

1. ↑  "Leaning towers of Copenhagen". World Architecture News.. பார்த்த நாள்: 2009-09-27.
கெண்டிகை 
**கெண்டிகை** (*Kindi*) என்பது கேரளத்திலும் இந்தியாவின் பிற பகுதிகளிலும் உள்ள பழைய வீடுகளில் பொதுவாகக் காணப்படும் ஒரு பாத்திரம். 

கெண்டிகையின் ஆரம்பகால எடுத்துக்காட்டுகள் முதலில் தெற்காசியாவின் சாவல்தா நாகரீக கால கலாச்சாரங்களில், முதன்முறையாக தொன்றின. குறிப்பாக சவால்தா நாகரீகம் கலாச்சாரத்தில், மற்றும் கி.மு. 2 மில்லினியம் வரையிலான ஜோர்வே கலாச்சார மட்பாண்டங்களிலிருந்து நன்கு பாதுகாக்கப்பட்ட இரண்டு எடுத்துக்காட்டுகலும் காணப்படுகின்றன. 

பொதுவாக வெண்கலத்தால் இது செய்யபட்டிருக்கும். இது பொதுவாக பூஜையின் போது தீர்த்தத்தை கொடுக்க பயன்படுகிறது. வீட்டின் நுழைவாயிலில் தண்ணீரை வைத்திருக்கவும், வீட்டுக்கு வருபவர்கள் இந்த தண்ணீரில் கால்களைக் கழுவவும், உணவு உண்டபிறகு கைகளைக் கழுவவும் கெண்டிகை பயன்படுத்தப்படுகிறது. 

கெண்டிகையின் வடிவம் கால்களையும், கைகளையும் கழுவுகையில் நீர் வீணாவதை தடுக்க மிகவும் பயனுள்ளதாக இருக்கும், ஏனெனில் இதிலிருந்து தண்ணீரை ஊற்ற ஒரு சிறிய துளை மட்டுமே உள்ளது. இதன் வடிவமும் மிகவும் கவர்ச்சியானது. கெண்டிகேயைப் பயன்படுத்தும் போது, பயனரின் கைகள் கெண்டிகையின் உள்ளே இருக்கும் தண்ணீரில் படாது. இதனால் தண்ணீர் மாசுபடாது.

குறிப்புகள்
-----------

1. ↑  "Excavations - Important - Maharashtra". Archaeological Survey of India. 2011-10-11 அன்று மூலம் பரணிடப்பட்டது. 1 September 2010 அன்று பார்க்கப்பட்டது.
**அறிவாற்றல் உளவியல்** (*Cognitive psychology*) என்பது உளவியல் துறையின் உட்பிரிவு ஆகும். இது மனதின் செயல் முறைகளை விளக்குவதாகும். மக்களின் புரிதல், ஞாபகம், பேசுதல், பிரச்சினைக்கான தீர்வு காணல் போன்ற மனதின் செயல்முறைகளை விளக்குகிறது.

அறிவாற்றல் உளவியல் இரண்டு பண்புகளால் முந்தைய உளவியல் அணுகு முறைகளிலிருந்து மாறுபடுகிறது. 

1. தன்னைச் சோதித்துப் பார்க்கும் தற்சோதனை (*introspection*) முறையில் அறிவியல் முறையில்லை. ஆனால் அறிவாற்றல் உளவியல் முற்றிலும் அறிவியல் முறை.
2. அதுபோல் பிராய்டின் உளவியலில் சரியான விசாரனை அணுகுமுறையில்லை. ஆனால் அறிவாற்றல் உளவியலில் சரியான விசாரணை அணுகுமுறைகள் உண்டு.

மேலும் அறிவாற்றல் உளவியல் உள் மனதினூடே இருக்கும் நம்பிக்கை, ஆசை, சிந்தனை, அறிவு மற்றும் ஊக்கம் போன்ற நிலைகளை வெளிப்படையாக நிரூபிக்கிறது. இதன் ஆரம்ப காலங்களில் விமர்சகர்கள் "அறிவாற்றல் உளவியலின் அறிவார்ந்த அனுபவம் உள் மனநிலைகளோடு ஒத்துப்போகவில்லை" என்றார்கள். ஆயினும் சகோதர துறையான "அறிவாற்றல் நரம்பியல் விஞ்ஞானம்" மூளையின் செயல்பாட்டை சான்றுகளுடன் விளக்க அது நேரடியாக மனநிலையோடு தொடர்புடையதாக இருந்தது. இதனால் அறிவாற்றல் உளவியலின் கருத்துகளுக்கு ஆதரவு கிடைத்தது.

அறிவாற்றல் இயல்பை பாடமாக பள்ளிகளில் பயிற்றுவிக்க துவங்கினார்கள். எண்ணமே செயலாகிறது என்பதை கண்டுணர்ந்ததால் அறிவாற்றல் உளவியல் எண்ணத்தை மாற்றுவதன் மூலம் அறிவாற்றல் நடத்தை சிகிச்சையிலும் (*Cognitive Behavioral Therapy (CBT)*) பயன்படுகிறது. இது நடத்தை உளவியலோடும் தொடர்புடையது.

வரலாறு
------

அல்ரிக் நெய்சர் அவருடைய "அறிவாற்றல் உளவியல்" புத்தகத்தில் அறிவாற்றல் உளவியல் என்னும் சொற்பதத்தை முதன்முதலில் உருவாக்கினார். இந்த புத்தகம் 1967 ஆம் ஆண்டு வெளியிடப்பட்டது. இதில் அறிவாற்றல் உளவியல் என்பதன் பொருளை கணினி செயல்படுவது போல் மக்கள் தகவல்களை உள் வாங்கி அதை மனதின் மூலமாக செயல்படுத்துகிறார்கள் என வரையறுத்திருக்கிறார். மேலும் மனம் என்பது கருத்துகளால் வடிவமைக்கப்பட்டுள்ளது என்றார். இவருடைய தகவல்கள் உளவியலின் நெறியையும் நோக்கத்தையும் உயர்த்தியது. பகுத்தறிதல் (*reasoning*) போன்ற பல மனதின் செயல்பாடுகள் வரையறுக்க காரணமாயிருந்தது நெய்சரின் கருத்துகள்தான்.

நெய்சர் அறிவாற்றலைப் பற்றி தன் புத்தகத்தில் கீழ்க்கண்டவாறு வரையறுத்திருக்கிறார்.
"அறிவாற்றல் என்ற வார்த்தை கீழ்க்கண்ட அனைத்து செயல்களையும் குறிக்கிறது. அதாவது புலன் வழி உட்செல்லும் உணர்வுகள் மூளைக்குள் கடத்தப்படுதல்,குறைத்தல், விரித்தல்,சேமித்தல்,மீண்டும் நினைவுக்குக் கொண்டு வருதல்,பயன்படுத்துதல் போன்றவை. சரியான தூண்டுதல் இல்லாவிட்டாலும் சில படங்கள் அல்லது பிரமைகள் மூலமாகவும் மேற்கண்ட செயல்கள் நடைபெறும். வெளிப்படையாக மனித இனம் செய்யும் அத்தனை வேலைகளும் அறிவாற்றலே! அத்தனை உளவியல் நிகழ்வுகளும் அறிவாற்றல் நிகழ்வுக ளே என்ற பரந்த வரையரையைக் கொடுத்தார்.

உசாத்துணை
---------

1. ↑  Psychology: Making Connections by Gregory Feist and Erika Rosenberg (Jan. 5, 2009)
2. ↑  Neisser, U. (1967). Cognitive psychology. New York, NY: Meredith.
3. ↑  Note however that there was an earlier publication of the same name: Thomas Vener Moore's *Cognitive Psychology*, published in 1939. Neisser was not aware of that book when he chose his title (cf. Surprenant & Neath (1997), Psychonomic Bulletin & Review 4(3), 342-349.)
**வாலிகண்டபுரம் வாலீசுவரர் கோயில்** பெரம்பலூர் மாவட்டத்தில் உள்ள சிவன் கோயிலாகும். கோனேரி ஆற்றங்கரையில் வாலாம்பிகை உடனுறை வாலீஸ்வரர் கோவில், பெரம்பலூரில் இருந்து சென்னை செல்லும் 4 வழிச்சாலையில் 15 கிமீ. தொலைவில் உள்ளது.

அமைவிடம்
--------

இக்கோயில் பெரம்பலூர் மாவட்டம், வேப்பந்தட்டை வட்டம், வாலிகண்டபுரம் ஊராட்சியின் வாலிகண்டபுரத்தில் அமைந்துள்ளது. வாலி பூசை செய்த நிலையில் இவ்வூர் வாலிகண்டபுரம் என்றழைக்கப்படுகிறது.இக்கோயில் இரஞ்சன்குடி கோட்டைக்கு 7 கிமீ தொலைவிலும், பெரம்பலூரிலிருந்து 11 கிமீ தொலைவிலும், தொழுதூரிலிருந்து 18 கிமீ தொலைவிலும், சிறுவாச்சூரிலிருந்து 17 கிமீ தொலைவிலும் உள்ளது. இது பெரம்பலூர்-தொழுதூர் சாலையில் அமைந்துள்ளது.

இறைவன், இறைவி
-------------

இக்கோயிலின் மூலவராக வாலீசுவரர் உள்ளார். அம்பாள் பெயர் வாலாம்பிகை. வாலி வழிபட்ட ஈசுவரர் என்ற நிலையில் இவ்வாறு அழைக்கப்படுகிறார். வாலினை நினைவுகூறும் வகையில் திருக்குளத் தூணிலும், ஆங்காங்கே பல இடங்களில் வாலியின் சிற்பங்கள் இக்கோயிலில் காணப்படுகின்றன. அவற்றில் பல வாலி மயமாக உள்ளன என்று கூறலாம். இங்கு வந்து மூலவரை பூசித்த பின்னர் வாலிக்கு எதிராளியின் பலத்தில் பாதி பலம் கிடைத்ததாகக் கூறுகின்றனர். அன்னை வாலாம்பிகை ஆவார். சரவண தீர்த்தம் கோயிலின் தீர்த்தமாக உள்ளது.

அமைப்பு
-------

ஏழு நிலையுள்ள ராஜ கோபுரம் சிற்பங்களின்றி காணப்படுகின்றன. சகஸ்ர கோபுரம் என்றழைக்கப்படுகின்ற ராஜ கோபுரத்தின் முன்பாக இடப்புறத்தில் நடராசர் மண்டபம் உள்ளது. கிருஷ்ணதேவராயரால் கட்டப்பட்ட இம்மண்டபத்தில் அழகான சிற்பங்கள் உள்ளன.ராஜ கோபுரத்திற்கு எதிராகவும், இந்த மண்டபத்திற்குத் தென் எதிராகவும் உள்ள மண்டபத்தில் பால கணபதி காணப்படுகிறார். ராஜ கோபுரத் தூண்களில் இரு புறம் அரசிகள் காணப்படுகின்றனர். கோபுரத்தின் உட்புறம் வலது பக்கத்தில் ஈசான்ய மூலையில் கோயில் தீர்த்தம் அமைந்துள்ளது. மண்டபத்தில் நந்தி, மூலவரைக் காணும் வகையில் உள்ளார். மூலவரின் எதிரே அடுத்தடுத்து பால நந்தி, வாலிப நந்தி, யவன நந்தி என்றழைக்கப்படுகின்ற மூன்று நந்திகள் உள்ளன. மகாமண்டபத்தில் மேற்கு நோக்கிய நிலையில் பைரவர் உள்ளார். கருவறைக்கு முன்பாக அர்த்த மண்டப வாசலின் அருகில் கணபதி உள்ளார். இரு புறமும் துவாரபாலகர்கள் காணப்படுகின்றனர். மகா மண்டபத்தின் உள்ளே தெற்கு நோக்கிய நிலையில் இறைவியின் சன்னதி உள்ளது. தண்டாயுதபாணி, தட்சிணாமூர்த்தி, ஆகியோர் உள்ளனர். வடமேற்கு மூலையில் கொற்றவை உள்ளார். திருச்சுற்றின் தென் திசையில் ஏழரை அடி உயரத்தில் தண்டாயுதபாணி சற்றே மேற்கு நோக்கி முகம் சாய்ந்த நிலையில் காணப்படுகிறார். தென் புறத்தில் 1008 பாணங்களை உள்ளடக்கிய லிங்கம் காணப்படுகிறது.

திருவிழாக்கள்
-------------

அஷ்டமி பூசை இக்கோயிலில் நடைபெறும் திருவிழாவாகும்.

மேற்கோள்கள்
-----------

1. ↑  சஞ்சலம் போக்கும் வாலிகண்டபுரம் வாலீஸ்வரர் கோவில்
[*தொடர்பிழந்த இணைப்பு*]
2. 1 2 3 4  அருள்மிகு வாலீஸ்வரர் திருக்கோயில், தினமலர் கோயில்கள்
3. ↑  வாலிகண்டபுரம் வாலீசுவரர் கோயில்
**பிருதூர்** (*Birudur*) தமிழ்நாடு, திருவண்ணாமலை மாவட்டம் வந்தவாசி தாலுக்காவில் அமைந்துள்ள கிராமமாகும்.

இடம்
----

மாநில நெடுஞ்சாலை 115 இல் வந்தவாசி மற்றும் மேல்மருவத்தூர் இடையே பிருதூர் அமைந்துள்ளது. இங்கிருந்து 3 கி. மீ. தொலைவில் வந்தவாசி உள்ளது. சென்னை (113 கி. மீ.) தொலைவில் இணைக்கப்பட்டுள்ளது.

மக்கள் தொகை
-----------

2001 ஆம் ஆண்டு இந்திய மக்கள் தொகை கணக்கெடுப்பின்படி, பிருதூர் மக்கள் தொகை 1521 ஆகவும் 364 குடும்பங்களும் உள்ளது. ஒரு பாலின விகிதம் (பெண்களின் எண்ணிக்கை/1000 ஆண்களுக்கு) 1012 ஆகும். குழந்தை பாலின விகிதம் 1231 ஆக உள்ளது. இது தேசிய சராசரியை விட 944 அதிகம். இங்கு முக்கிய மதங்கள் சமண மற்றும் இந்து மதத்தினர் வசிக்கின்றனர். 

**பிருதூர்: 2001 மக்கள் தொகை கணக்கெடுப்பின்படி**| அளவுரு | மக்கள் தொகை | ஆண் | பெண் | சதவீதம் |
| --- | --- | --- | --- | --- |
| மொத்த மக்கள் தொகை | 1521 | 756 | 765 | 100 |
| குழந்தை மக்கள் தொகை (0-6) | 174 | 78 | 96 | 12.92 |
| மக்கள் தொகை (கல்வி அறிவு) | 995 | 562 | 433 | 73.87 |
| தொழிலாளர்கள் மக்கள் தொகை | 656 | 422 | 234 | 43.13 |

மேற்கோள்கள்
-----------

1. ↑  "Archived copy". 2011-02-17 அன்று மூலம் பரணிடப்பட்டது. 2012-12-29 அன்று பார்க்கப்பட்டது.CS1 maint: archived copy as title (link)
**பிரீது நாயர்** (Preetu Nair பிறப்பு 1976 இந்தியாவில் ) ஒரு பத்திரிகையாளர் ஆவார். இவர் பெரும்பாலும் எயிட்சு, காசநோய், இந்தியாவில் பெண்கள் மற்றும் குழந்தைகள் பிரச்சினைகள் குறித்தும் எழுதுகிறார்.

கல்வி
-----

குஜராத்தில் உள்ள ஆனந்த் எனும் நகரில் கல்வி பயின்றார். சர்தார் படேல் பல்கலைக்கழகத்தில் இளங்கலைப் பட்டம் பெற்றார், சர்தார் படேல் பல்கலைக்கழகத்தில் முதுகலை ஆங்கில இலக்கியத்தில் தங்கப் பதக்கம் பெற்றார்.

பத்திரிகை வாழ்க்கை
------------------

இவர் 2000 முதல் முழுநேர பத்திரிகையாளராக இருந்து வருகிறார். மே 2000 முதல் மே 2001 வரை, தி டைம்ஸ் ஆஃப் இந்தியாவின் பயிற்சி நிருபராக பிரீது இருந்தார். 2001 முதல், இவர் ஒரு பகுதி நேர பணியாளராக ஆனார், மேலும் கோவா தொடர்பான செய்திகளில் *தி நவிந்த் டைம்ஸ் பத்திரிகைக்கு* எழுதியுள்ளார். 

இவரும் இவரது சக ஊழிய நண்பரான பீட்டர் டி சோசாவும் இணைந்து கோவாவில் இருந்த கடத்தல்காரர்கள், காவல்துறை மற்றும் அரசியல்வாதிகள் இடையேயான உறவை வெளிப்படையாகவும் தெளிவாகவும் அடிக்கோடிட்டுக் காட்டியதற்காக *யுஎன்டிபி-தாஹா-எச்.டி.ஆர்.என் மீடியா* விருது -2006 வழங்கப்பட்டது. 

இவர் கோவா, கோன் புத்தகங்கள், ஊடகங்கள், சுற்றுச்சூழல், வளர்ச்சி குறித்து கட்டுரைகளை எழுதியுள்ளார்.

சான்றுகள்
---------

1. ↑  "Organiser - Content". 2011-07-16 அன்று மூலம் பரணிடப்பட்டது. 2021-04-17 அன்று பார்க்கப்பட்டது.
2. ↑  Columns > Preetu Nair :: Goanet :: Where Goans connect
3. ↑  [Reader-list] Workshop tourism! In the name of poor kids பரணிடப்பட்டது 2007-10-27 at the வந்தவழி இயந்திரம்

வெளி இணைப்புகள்
---------------

* ப்ரீது நாயர் மற்றும் பீட்டர் டிசோசா எழுதிய கட்டுரை பரணிடப்பட்டது 2007-09-28 at the வந்தவழி இயந்திரம்
* எச்.ஐ.வி கட்டுரை
பெருங்கடல் நீரோட்டங்கள்.
உலகின் அனைத்து பெரும் நீரோட்டங்களையும் காட்டும் வரைபடம்.
**பெருங்கடல் நீரோட்டம்**  (*ocean current*) என்பது பொதுவாக பெருங்கடலில் ஒரு குறிப்பிட்ட திசையில் பெரிய பரப்பில் நகரும் நீரினைக் குறிக்கும். வேறு வகையில் கூறுவதானால் பெருங்கடல் நீரோட்டமானது கடலில் இயல்பாக ஓடும் நீராகும். இந்த நீரோட்டங்கள் ஆறுகளைப் போல குறிப்பிட்ட பாதை, வேகத்தில் பாய்கின்றன. இவை வெப்ப மற்றும் குளிர் நீரோட்டங்கள் என இரு வகைப்படும். வெப்ப நீரோட்டங்கள் தாழ் அட்சரேகையிலிருந்து உருவாகி துருவங்களை நோக்கி ஓடுகின்றன. குளிர் நீரோட்டங்கள் உயர் அட்ச ரேகை பகுதிகளில் உருவாகி பூமத்தியரேகையை நோக்கி ஓடுகின்றன. பெருங்கடல் நீரோட்டங்கள் காற்று, நீர் வெப்பநிலை, உப்பின் அடர்த்தி, மற்றும் நிலவின் ஈர்ப்பு விசை போன்றவற்றால் ஏற்படுகின்றன. இந்த நீரோட்டத்தின் திசையும் விரைவும் கடலோரப் பகுதி, கடலின் அடித்தரை ஆகியவற்றின் தன்மைகளைச் சார்ந்துள்ளன. இந்த நீரோட்டங்கள் பல்லாயிரக்கணக்கான தொலைவு பாய முடியும். இவை உலகின் அனைத்துப் பெருங்கடல்களிலும் காணப்படுகின்றன. ஓர் முதன்மை எடுத்துக்காட்டாக அத்லாந்திக் பெருங்கடலில் காணப்படும் வளைகுடா ஓடையைக் குறிப்பிடலாம்.

பெருங்கடல் நீரோட்டங்களை அளந்திடும் கருவி
பெருங்கடல் நீரோட்டங்களை கடலின் மேல்மட்டத்திலும் காணலாம்; நீரடியில் ஆழமான பகுதிகளிலும் காணலாம். 

* கடலின் மேற்புறத்தில் காணப்படும் நீரோட்டங்கள் காற்றைச் சார்ந்துள்ளன. இவை வட கோளத்தில் கடியாரச் சுற்றாகவும் தெற்கு அரைக்கோளம்|தென் கோளத்தில் கடிகாரச் சுற்றுக்கு எதிராகவும் பயணிக்கின்றன. இவற்றை கடல் மட்டத்திலிருந்து 400 மீட்டர்கள் (1,300 அடி) வரை காணப்படுகின்றன.
* ஆழ்கடல் நீரோட்டங்கள் நீரழுத்தம், நீரின் வெப்பநிலை, உப்பின் அடர்த்தி இவற்றைச் சார்ந்துள்ளன.

பெருங்கடல் நீரோட்டங்கள் உலகளவிலான ஓர் செலுத்துப் பட்டையாக செயல்பட்டு புவியின் பல்வேறு மண்டலங்களின் வானிலையை தீர்மானிப்பதில் முதன்மை பங்கு கொள்கின்றன. காட்டாக பெருவிலுள்ள லிமாவின் வெப்பநிலை அதன் அமைவிடத்தினால் மிகவும் வெப்பமாக இருக்க வேண்டும்; ஆனால் அம்போல்ட்டு நீரோட்டத்தினால் இப்பகுதி குளிர்ந்து உள்ளது.

வெளி இணைப்புகள்
---------------

விக்கிமீடியா பொதுவகத்தில்,  
 ***Ocean currents***   
என்பதின் ஊடகங்கள் உள்ளன. 

* NOAA Ocean Surface Current Analyses - Realtime (OSCAR) பரணிடப்பட்டது 2015-11-26 at the வந்தவழி இயந்திரம் Near-realtime Global Ocean Surface Currents derived from satellite altimeter and scatterometer data.
* RSMAS Ocean Surface Currents
* Coastal Ocean Current Monitoring Program
* Ocean Motion and Surface Currents
* Data Visualizer from OceanMotion.org
* Changes in Ocean Circulation பரணிடப்பட்டது 2012-03-15 at the வந்தவழி இயந்திரம் - Cluster of Excellence "Future Ocean" பரணிடப்பட்டது 2012-03-15 at the வந்தவழி இயந்திரம், Kiel

1. ↑  தமிழ்நாடு பாடநூல் கழகம், சென்னை, பதிப்பு 2017, ஏழாம் வகுப்பு, பருவம் 3, தொகுதி 2, பக்கம் 198
ஐரோப்பியத் தமிழ் வானொலியின் சின்னம்
**ஐரோப்பியத் தமிழ் வானொலி** என்பது ஈ.ரி.ஆர். (E.T.R - Euroepan Tamil Radio) என்ற பெயரில் ஜேர்மனியில் இருந்து ஒலிபரப்பாகும் 24 மணி நேரத் தமிழ் வானொலி ஆகும்.

வரலாறு
------

1999 இல் ஜேர்மன் மண்ணில் ஒரு சிறு வானொலிக் கலையகம் தோன்றியது. இந்தக் கலையகத்தில் இருந்து வாரத்தில் மூன்று நாட்கள், நாளுக்கு 45 நிமிடங்கள் அலைபரப்பு நிகழ்ந்தது.

2005 பெப்ரவரி 11 இல் இந்த கலையகம் மேலும் சற்று வளர முற்பட்டது. நேயர்களை நேரடித் தொலைபேசித் தொடர்புகளால் இணைத்து, வானொலியுடன் தொடர்பு கொள்ளச் செய்தது. 
ஆனாலும் இன்னொரு வானொலியுடன் இணைந்துதான் அப்போது இந்த முயற்சியில் காலடி எடுத்து வைத்திருந்தது.

இந்த கலையகத்தின் வானொலி அலைபரப்பு ஒரு சோதனை முயற்சியாகத் தொடங்கியது செப்டம்பர் 6, 2006 அன்று. 2006 செப்டம்பர் 11 இல் ஐரோப்பிய தமிழ் வானொலி என்ற பெயரில் இருபத்தினான்கு மணிநேரம் வானொலி வழியே நேயர்களைச் சென்றடைந்தது.

இந்த சிறப்பு நிகழ்வின்போது தமிழ் தேசிய கூட்டமைப்பின் நாடாளுமன்ற உறுப்பினர் ஈழவேந்தன் அவர்கள் நேரடியாகவே ஈ.ரி.ஆர் (ஈ.டி.ஆர்)கலையகத்திற்கு வந்து நிகழ்ச்சிகளை ஆரம்பித்தும் வைத்தார்.

இதுவே ஜேர்மனியில் தொடங்கிய முதன் முதலான இருபத்தினான்கு மணி நேர தமிழ் வானொலிச்சேவை.

செய்மதி ஊடாக வானொலிக்கு நிகழ்ச்சிகளை எடுத்து வந்த ஈ.ரி.ஆர் வானொலிக் கலையகம் இணையத்தளத்தின் ஊடாகவும் அலைபேசிகளில் முதலாவது தமிழ் வானொலியாக உலகெங்கும் பரந்து வாழும் தமிழ் மக்களைச் சென்றடைகிறது.

வெளி இணைப்புகள்
---------------

* ஐரோப்பியத் தமிழ் வானொலியின் இணையத்தளம்
* ஐரோப்பியத் தமிழ் வானொலியின்
* இணையத்தில் இன்பத்தமிழ் (மலைநாடானின் பதிவு)
* ஐரோப்பாவில் பத்தாவது அகவை கண்ட ஐரோப்பியத் தமிழ் வானொலி பரணிடப்பட்டது 2021-07-09 at the வந்தவழி இயந்திரம்
**தேசிய பெருங்குடல் புற்றுநோய் விழிப்புணர்வு மாதம்** (*National Colon Cancer Awareness Month*) அமெரிக்காவில் பெருங்குடல் புற்றுநோய் பற்றிய விழிப்புணர்வை அதிகரிக்க மார்ச் மாதத்தில் அனுசரிக்கப்படும் ஓர் ஆண்டு கொண்டாட்டமாகும். அமெரிக்காவில் இது பெருங்குடல் மலக்குடல் புற்றுநோய் கூட்டணி நிறுவனத்தால் ஏற்பாடு செய்யப்பட்டுள்ளது. "

வரலாறு
------

அமெரிக்காவில் தேசிய பெருங்குடல் புற்றுநோய் விழிப்புணர்வு மாதம் அல்லது தேசிய பெருங்குடல் மலக்குடல் புற்றுநோய் விழிப்புணர்வு மாதம்) முதன்முதலில் குடியரசுத்தலைவர் அறிவிப்பு மூலம் நிறுவப்பட்டது,  2000 ஆம் ஆண்டு பிப்ரவரி மாதம் 29 அன்று வில்லியம் செபர்சன் கிளின்டன் இதற்காக கையெழுத்திட்டார்.

நிகழ்வுகள்
----------

தேசிய பெருங்குடல் புற்றுநோய் விழிப்புணர்வு மாத பிரகடனத்தை குடியரசுத்தலைவர் பராக் ஒபாமா 2014-2016 ஆகிய மூன்று ஆண்டுகளுக்கு அனுசரிக்கும் அறிவிப்பை வெளியிட்டார்.

தேசிய பெருங்குடல் புற்றுநோய் விழிப்புணர்வு மாதத்திற்கான கொண்டாட்ட முறை மாறுபடும், ஆனால் பல நிறுவனங்கள் தங்கள் உள்ளூர் சமூகங்களை விழிப்புணர்வில் ஈடுபடுத்த உதவும் சிறப்பு நிகழ்வுகளை நடத்துகின்றன. அதாவது பெருங்குடல் மலக்குடல் புற்றுநோய் கூட்டணி மூலம் நீல நிற உடை உடுத்த ஊக்குவிப்பது ஓர் உதாரணமாகும்.

மேற்கோள்கள்
-----------

1. ↑  "Colon Cancer Awareness Month". Colorectal Cancer Alliance. 25 April 2017 அன்று பார்க்கப்பட்டது.
2. ↑  Clinton, Bill. "NATIONAL COLORECTAL CANCER AWARENESS MONTH, 2000". NARA. 26 ஏப்ரல் 2017 அன்று மூலம் பரணிடப்பட்டது. 25 April 2017 அன்று பார்க்கப்பட்டது.
3. ↑  "Dress in Blue Day "
[*தொடர்பிழந்த இணைப்பு*] Colorectal Cancer Alliance
4. ↑  "Wear blue on Friday to raise colon cancer awareness" (in en). *Reuters*. 2015-03-05. .

புற இணைப்புகள்
--------------

* தேசிய பெருங்குடல் புற்றுநோய் விழிப்புணர்வு மாதம்
[*தொடர்பிழந்த இணைப்பு*]
* பெருங்குடல் புற்றுநோய் விழிப்புணர்வு பரணிடப்பட்டது 2020-08-04 at the வந்தவழி இயந்திரம்
* பெருங்குடல் புற்றுநோய் விழிப்புணர்வு மாத கருவித்தொகுப்பு
**கிமிகோ ரகீம்** ( Kimiko Raheem பிறப்பு ஜனவரி 28 ,1999 ) இலங்கையின் தேசிய நீச்சல் வீராங்கனை ஆவார். இவர் பல சர்வதேச போட்டிகளில் இலங்கையை பிரதிநிதித்துவப்படுத்தி விளையாடியுள்ளார். 2016-ம் ஆண்டு ரியோ டீ ஜெனிரோ நகரில் நடைபெற்ற ஒலிம்பிக் விளையாட்டுகளில் இலங்கை சார்பில் கலந்து கொண்டார். 2016 ஆம் ஆண்டு இந்தியாவில் நடைபெற்ற ஆசிய விளையாட்டுப் போட்டிகளில் அதிகளவு தங்கப் பதக்கங்கள் வென்ற இலங்கை பெண் இவராவார். இப்போட்டியில் பின்புற நீச்சல் மற்றும் *ப்ரீ ஸ்டை*ல் நீச்சல் என்பவற்றில் பல தங்கப் பதக்கங்களை வென்றார். இவர் மயூமி ரகீம், மிசிகோ ரகீம் ஆகியோரின் இளைய சகோதரியும் ஆவார். மயூமி, மிசிகோ ஆகியவர்களும் தேசிய நீச்சல் பதிவுகளை நிகழ்த்தியுள்ளனர். 2014ஆம் ஆண்டு கிளாஸ்கோ நகரில் நடைபெற்ற காமன்வெல்த் விளையாட்டுகளில் 100 மீட்டர் பின்புற நீச்சல் அரை இறுதிப் போட்டிக்கு தெரிவானார். கிமிகோ ரகீம் தென்னாசிய, தேசிய போட்டிகளில் பல பதிவுகளை நிகழ்த்தியுள்ளார்.

தாய்லாந்தில் தான்யாபுர நீரியல்  பயிற்சி மையத்தில் பயிற்சி பெறுகிறார். பல்வேறு நாடுகளைச் சேர்ந்த நீச்சல் வீரர்களுக்கு வழங்கப்படும் ‘பினா’எனும் புலமைபரிசிலை பெற்றார். இலங்கையை சேர்ந்த மற்றுமொரு நீச்சல் வீரரான சரித்த டீ சில்வாவும் பினா அமைப்பினால் வழங்கப்படும் புலமைப்பரிசிலை பெற்றார். கிமிகோ புகட் நகரில் உள்ள சர்வதேச பாடசாலையில் கல்வி கற்றார். தற்சமயம் தாய்லாந்தில் அமைந்துள்ள ஐக்கிய உலக கல்லூரியில் உயர் கல்வியை தொடர்கின்றார். கிமிகோ இலங்கை, நியூசிலாந்து, கட்டார் மற்றும் சிங்கப்பூர் ஆகிய நாடுகளில் வசித்துள்ளார்.

2018 பிப்ரவரியில் நடைபெற இருக்கும் காமன்வெல்த் விளையாட்டு போட்டிகளில் இலங்கை சார்பில் கலந்துகொள்ளவுள்ளமை குறிப்பிடத்தக்கது

மேற்கோள்கள்
-----------

1. ↑   பரணிடப்பட்டது 2018-01-15 at the வந்தவழி இயந்திரம் இலங்கை செய்தி- நியுஸ் பெர்ஸ்ட் பார்த்த நாள் 15 பெப்ரவரி 2016
2. ↑   பார்த்த நாள் 15 பெப்ரவரி 2016
3. ↑   கொழும்பு இலங்கை பார்த்த நாள் 18 பெப்ரவரி 2018
4. ↑   www.thepapare.com. பார்த்த நாள் 18 மார்ச் 2018

வெளி இணைப்புகள்
---------------

* Olympic bio
**தேசிய பால் ஆராய்ச்சி நிறுவனம்** (*National Dairy Research Institute*) என்பது இந்திய மாநிலமான அரியானாவில் உள்ள கர்னாலில் அமைந்துள்ளது. இது இந்தியாவில் பால் மற்றும் பால் பொருட்கள் தொடர்பான ஆராய்ச்சிக்கான முதன்மை நிறுவனம் ஆகும். இந்த நிறுவனம் 1989 ஆம் ஆண்டில் நிகர்நிலைப் பல்கலைக்கழக தரத்தினைப் பெற்றது.

வரலாறு
------

தேசிய பால் ஆராய்ச்சி நிறுவனம் 1923ஆம் ஆண்டில் பெங்களூரில் இம்பீரியல் கால்நடை மற்றும் பால் நிறுவனமாக நிறுவப்பட்டது. இது 1936ஆம் ஆண்டில் இம்பீரியல் பால்பண்ணை நிறுவனம் என்று பெயர் மாற்றப்பட்டது. இந்தியாவின் சுதந்திரத்திற்குப் பிறகு, 1947ஆம் ஆண்டில் தேசிய பால் ஆராய்ச்சி நிறுவனம் என மறுபெயரிடப்பட்டது. 1955ஆம் ஆண்டு இதன் தலைமையகம் கர்னாலுக்கு மாற்றப்பட்டது. இந்நிறுவனத்திற்கு நிகர்நிலை பல்கலைக்கழக தரம் 1989இல் வழங்கப்பட்டது.

மேற்கோள்கள்
-----------

1. ↑  Page 127, The Directory of Scientific Research Institutions in India, By T. S. Rajagopalan, R. Satyanarayana, Published 1969 by Indian National Scientific Documentation Centre
2. ↑  "About NDRI". *www.ndri.res.in*. 7 ஆகஸ்ட் 2011 அன்று மூலம் பரணிடப்பட்டது. 20 April 2018 அன்று பார்க்கப்பட்டது.
*இதே பெயரிலுள்ள ஏவுகலத்திற்கு காண்க சோயூசு ஏவுகலங்கள்*

அனைத்துலக விண்வெளி நிலையத்திலிருந்த பணிக்குழுவினர் எடுத்த ஒளிதப்படம். இதில் மையத்திற்கு வெளியே சோயூசு உள்ளது.
**சோயூசு**  (*Soyuz*, உருசியம்: Сою́з, *ஒன்றியம்*) 1960களில் கோரொலெவ் வடிவமைப்பு மையத்தால் சோவியத் விண்வெளித் திட்டத்திற்காக வடிவமைக்கப்பட்ட விண்கலங்கள் தொகுப்பு ஆகும்; இது இன்னமும் செயற்பாட்டில் உள்ளது. மனிதர் ஏறிச்செல்லக்கூடிய நிலவுப் பயணங்களுக்கான சோவியத் திட்டத்திற்காக இது முதலில் வடிவமைக்கப்பட்டது.

வடிவமைப்பு
----------

சோயூசு விண்கலம்
**சுழல்தட கலம் (ஏ)**
1 இணைப்பு இயக்க அமைப்பு,
2 கர்சு அலைவாங்கி
4 கர்சு அலைவாங்கி
3 தொலைக்காட்சி பரப்புகை அலைவாங்கி
5 படக்கருவி
6 விண்கலக் கதவு
**கீழிறங்கு கலம் (பி)**
7 வான்குடை அறை
8 பெரிசுக்கோப்பு
9 ஊடுறவுத்துளை,
11 வெப்பக் காப்பு
**சேவை கலம் (சி)**
10 மற்றும் 18 கல இருப்புக்கட்டுப்பாடு பொறிகள்,
21 ஆக்சிசன் கிடங்கு
12 புவி உணரிகள்,
13 சூரிய உணரிகள்,
14 சூரியப்பலகம் இணைப்பு புள்ளி
16 குர்சு அலைவாங்கி
15 வெப்ப உணரி
17 முதன்மை உந்துகை
20 எரிபொருள் கிடங்குகள்
19 தொலைத்தொடர்பு அலைவாங்கிகள்
**இறச்ச குளம் முப்பிடாதியம்மன் கோயில்** தமிழ்நாட்டில் கன்னியாகுமரி மாவட்டம், இறச்சகுளம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முப்பிடாதியம்மன் சன்னதியும், உச்சினி மாகாளி அம்மன், சந்தன மாரியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆடி மாதம் கொடைவிழர முக்கிய திருவிழாவாக நடைபெறுகிறது. சித்திரை மாதம் சித்திரை விஷூ திருவிழாவாக நடைபெறுகிறது. பிரதி மாதம் பௌர்ணமி தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சோம்நாத் சட்டர்ஜி** (பெங்காளி) (சூலை 25, 1929 -ஆகத்து 13, 2018) இந்திய அரசியல்வாதியும் இந்திய பொதுவுடமைக் கட்சி (மார்க்சியம்) கட்சியின் மூத்த தலைவர்களில் ஒருவரும் ஆவார். 14 ஆவது மக்களவையின் தலைவராக ஐந்தாண்டுகள் 2004 முதல் 2009 மே மாதம் வரை பொறுப்பு வகித்தவர். இவர் அந்த காலகட்டத்தில், அக்கட்சியிலிருந்து நீக்கப்பட்டார்.

வாழ்க்கை
--------

சோம்நாத் சட்டர்ஜியின் தந்தை நிர்மல் சந்திராவும் ஒரு அரசியல்வாதியாவார். சோம்நாத் சட்டர்ஜி 1929இல், அசாம் மாநிலம் தேஜ்பூரில் பிறந்தவர். இவர் பள்ளிக் கல்வி, கல்லூரி, பல்கலைக்கழகப் படிப்பு போன்றவற்றை கொல்கத்தாவில் முடித்தார். பிரிட்டனில் சட்டம் பயின்று வந்தார். அரசியலில் நுழைவதற்கு முன்னர், கொல்கத்தா உயர் நீதிமன்றத்தில் வழக்குரைஞராகப் பணிபுரிந்தார். 1968இல், மார்க்சிஸ்ட் கம்யூனிஸ்ட் கட்சியில் சேர்ந்த சோம்நாத் சாட்டர்ஜி, அரசியலில் அனைத்துத் தரப்பினராலும் ஏற்றுக்கொள்ளப்பட்ட தலைவராக இருந்தார்.

இவர் மக்களவைக்கு 10 முறை தேர்ந்தெடுக்கப்பட்டார். 14 ஆவது மக்களவையின் தலைவராக அனைத்து கட்சிகளின் ஆதரவோடு தேர்ந்தெடுக்கப்பட்டார். 2009 சூலையில், ஐக்கிய முற்போக்குக் கூட்டணி அரசுக்கு அளித்துவந்த ஆதரவை இடதுசாரிக் கட்சிகள் விலக்கிக்கொண்டதைத் தொடர்ந்து, கட்சி கட்டளையிட்டும் மக்களவைத் தலைவர் பதவியிலிருந்து விலக மறுத்துவிட்டார். இதையடுத்து, மார்க்சிஸ்ட் கட்சியின் பொலிட் பீரோ அவரைக் கட்சியிலிருந்து வெளியேற்றியது.

சுயசரிதை
--------

*கீப்பிங் தி ஃபெயித்: மெமரீஸ் ஆஃப் எ பார்லிமெண் டேரியன்* என்ற பெயரில் அவர் தனை சுயசரிதையை எழுதியுள்ளார்.

மேற்கோள்கள்
-----------





1. ↑  "சோம்நாத் சாட்டர்ஜி மறைவிற்கு இரங்கல்கள் தெரிவிக்கும் தேசிய கட்சித் தலைவர்கள்".இந்தியன் எக்சுபிரசு (ஆகத்து 13, 2018)
2. ↑  வோஜித் பாக்சி (14 ஆகத்து 2018). "சோம்நாத் சாட்டர்ஜி: எதிர்க்கட்சிகளாலும் நேசிக்கப்பட்ட தலைவர்!". *கட்டுரை*. இந்து தமிழ். 15 ஆகத்து 2018 அன்று பார்க்கப்பட்டது.